**FIȘA MĂSURII M6**

**Denumirea măsurii:** Dezvoltarea microregiunii GAL Siret Moldova prin mici investiții fizice

**CODUL Măsurii:** M6 / 6B

**Tipul măsurii: ×INVESTIȚII**

SERVICII

SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

După cum se poate observa din analiza SWOT, infrastructura fizică de bază este destul de slab dezvoltată, iar în majoritatea comunelor este una dintre cauzele care limitează dezvoltarea serviciilor de bază în spațiul rural (facilități culturale, recreaționale, de îngrijire a copiilor și bătrânilor, servicii de transport public, servicii de gospodărire comunală de întreținere drumuri, sedii publice – primării, piețe publice desfacere produse agricole/neagricole etc.). În majoritatea comunelor și satelor, acestea sunt slab dezvoltate.

Localitățile din teritoriul GAL sunt izolate și nu beneficiază de servicii de transport public care să le asigure legătura cu alte localități sau cu centrul administrativ al comunei. Serviciile regionale de transport persoane ce operează în aceste zone, de obicei evită deservirea acestor localități, din motive de eficiență economic sau din cauza infrastructurii precare etc. Această cauză creează dificultăți majore în teritoriul GAL Siret Moldova, din perspectiva accesării serviciilor administrative, medicale, educaționale, de acces dintre și înspre localități, de desfacere a producției producătorilor locali, limitând astfel și posibilitățile de ocupare a unui loc de muncă.

Teritoriul GAL prezintă o deosebită importanță din punct de vedere economic, social și din punctul de vedere al dimensiunii acestuia, a diversității, a resurselor naturale și umane pe care le deține.

**Obiectiv de dezvoltare rurală iii):** Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă

**Obiectivele specifice ale măsurii M6**:

Îmbunătățirea infrastructurii fizice de baza in teritoriul GAL Siret Moldova”;

Creșterea numărului de comune sprijinite;

**Măsura contribuie la prioritatea P6:** Promovarea incluziunii sociale, a reducerii sărăciei și a dezvoltării economice în zonele rurale.

**Măsura corespunde obiectivelor art. 20 din Reg. (UE) nr. 1305/2013.**

**Măsura contribuie la Domeniul de intervenție 6B** - încurajarea dezvoltării locale în zonele rurale.

**Măsura contribuie la obiectivele transversale ale Reg. (UE) nr. 1305/2013:** mediu, climă și inovare.

**Complementaritatea cu alte măsuri din SDL:** -

**Sinergia cu alte măsuri din SDL:** M4, M5, M7, M8, (DI 6A, 6B)

**2. Valoarea adăugată a măsurii**

Dezvoltarea economică durabilă a întregului teritoriu este o condiție esențială a sustenabilității întregii strategii. Pentru aceasta este necesară îmbunătățirea infrastructurii fizice de bază, creșterea ofertei de servicii de bază, creșterea și dezvoltarea serviciilor de transport, creșterea serviciilor pentru întreprinderi.

Cererile de finanțare depuse pe această măsură vor avea în vedere rezolvarea problemelor la nivel de GAL identificate în analiza SWOT și vor îmbunătăți în final condițiile de trai, creând cadrul pentru creșterea bunăstării celor care locuiesc în acest teritoriu.

Această măsură va asigura implicarea generala a actorilor locali, a cetățenilor in elaborarea si implementarea unor cereri de finanțare care să contribuie pe termen mediu si lung la dezvoltarea teritoriului.

Prin această măsură se dorește să se asigure condiții de viată rezonabile pentru toate persoanele, indiferent de categoriile de venituri pe care le obțin, sa sprijine dezvoltarea economica locala prin asigurarea serviciilor care sa facă din teritoriu un loc iubit de locuitorii actuali si dorit pentru tineri, pentru vizitatorii care tranzitează teritoriul, pentru investitorii în căutare de amplasamente cu facilități adecvate pentru inițierea de afaceri. Este nevoie de asigurarea condițiilor care sa-i facă pe tineri sa se stabilească mediul rural, sa-si construiască familii si să dorească sa evolueze in acest mediu. In acest scop, e necesara și oportună această măsură.

În cadrul acestei măsuri criteriile de selecție vor asigura dezvoltarea echilibrată a teritoriului GAL Siret Moldova, ponderea criteriilor de selecție realizându-se în funcție de SDL și analiza SWOT.

**3. Trimiteri la alte acte legislative**

Legislație UE

Directiva 2000/60/CE a Parlamentului European şi a Consiliului din 23 octombrie 2000

~~Directiva 91/271/CEE privind epurarea apelor uzate urbane~~

~~Directiva 98/83/EC privind calitatea apei destinate consumului uman~~

R (UE) nr. 1407/2013 privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis.

R(UE) nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a R (CE) nr. 1083/2006 al Consiliului

R (UE) nr. 480/2014 de completare a R (UE) nr. 1303/2013

R (UE) nr. 808/2014 de stabilire a normelor de aplicare a R (UE) Nr. 1305/2013

Legislație Națională

Ordonanța Guvernului nr. 43/1997 privind regimul drumurilor, cu modificările și completările ulterioare;

Legea nr. 1/2011 a educaţiei naţionale, cu modificările și completările ulterioare;

Hotărârea Guvernului nr. 866/2008 privind aprobarea nomenclatoarelor calificărilor profesionale pentru care se asigură pregătirea din învățământul preuniversitar precum și durata de școlarizare;

~~Legea nr. 263/2007 privind înființarea, organizarea și funcționarea creșelor;~~

Legea nr. 215/2001 a administrației publice locale - republicată, cu modificările și completările ulterioare;

Legea nr. 422/2001 privind protejarea monumentelor istorice, cu modificările și completările ulterioare;

Legea nr 489/2006 privind libertatea religiei și regimul general al cultelor – republicată, cu modificările și completările ulterioare;

Hotărârea de Guvern nr 26/2000 cu privire la asociații și fundații, cu modificările și completările ulterioare;

**4. Beneficiari direcți/indirecți (grup țintă)**

* Comunele și asociațiile acestora conform legislației naționale în vigoare;

**5. Tip de sprijin**

* Rambursarea costurilor eligibile suportate și plătite efectiv
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

**6. Tipuri de acțiuni eligibile și neeligibile**

**Tipuri de acțiuni eligibile**

* Înființarea, amenajarea spațiilor publice de recreere pentru populația rurală (parcuri, spații de joacă pentru copii, terenuri de sport, săli de sport, etc.);
* Construcția/modernizare/renovarea/dotarea clădirilor publice, precum sedii de primării, amenajarea de parcări, piețe, spații pentru organizarea de târguri, amfiteatre/scene de vară pentru spectacole, biblioteci, dispensare medicale umane, etc.);
* ~~Achiziționarea de microbuze care să asigure transportul public pentru comunitatea locală în zonele unde o astfel de investiție nu este atractivă pentru companiile private, dar care este indispensabilă pentru comunitate și vine în sprijinul rezolvării unei importante nevoi sociale inclusiv construirea de stații de autobuz;~~
* Achiziționarea de utilaje și echipamente pentru serviciile publice (de deszăpezire, întreținere spații verzi, salubrizare, autospeciale intervenții stingere incendii, etc.) ~~dacă fac parte din investiția inițială pentru înființarea serviciului;~~ amenajare platforme colectare deșeuri;
* Construire/modernizare/reabilitare drumuri, străzi, stradele, ulițe, alei pietonale, piste de bicicliști, etc.
* Construire/amenajare terenuri de sport amplasate în incinta (parcela) școlilor sau grădinițelor
* Înființare și/sau dotare laboratoare de informatică în școli
* Amenajare și dotare Sali de gimnastică pentru unitățile de învățământ
* Achiziție mobilier pentru școli

**Tipuri de acțiuni neeligibile**

• Contribuția în natură;

• Costuri privind închirierea de mașini, utilaje, instalații și echipamente;

• Costuri operaționale inclusiv costuri de întreținere și chirie.

**7. Condiții de eligibilitate**

**Condiții de eligibilitate**

• Solicitantul trebuie să se încadreze în categoria beneficiarilor eligibili;

• Solicitantul trebuie să se angajeze să asigure întreținerea/mentenanța investiției pe o perioadă de minim 5 ani de la ultima plată;

• Solicitantul trebuie să nu fie în insolvență sau incapacitate de plată;

• Investiția trebuie să se încadreze în cel puțin unul din tipurile de sprijin prevăzute prin măsură;

Investiția trebuie să fie în corelare cu orice strategie de dezvoltare națională/ regională/ județeană/ locală aprobată, corespunzătoare domeniului de investiții.

• Investiția trebuie să respecte Planul Urbanistic General;

•Investiția trebuie să demonstreze necesitatea, oportunitatea și potențialul economic al acesteia;

•Investiția să se realizeze în teritoriul GAL Siret Moldova;

•Investiția trebuie să fie în corelare cu strategia de dezvoltare locală a teritoriului Siret Moldova;

**8. Criterii de selecție**

* Numărul de locuitori direct deserviți de proiect
* Proiecte care NU se încadrează în prioritățile de dezvoltare stabilite în PNDR 2014-2020
* Proiecte cu impact local semnificativ – proiecte care vizează soluționarea unor probleme semnificative identificate în urma analizelor SWOT a GAL Siret-Moldova ;
* Proiecte integrate care reunesc cel puțin 2 acțiuni eligibile din cadrul măsurii.

**9. Sume (aplicabile) și rata sprijinului**

Sprijinul public nerambursabil acordat în cadrul acestei submăsuri va fi 100% din totalul cheltuielilor eligibile pentru proiectele negeneratoare de venit aplicate de autoritățile publice locale sub rezerva aplicării art. 61 din R (UE) nr. 1303/2013 și nu va depăși: 200.000 Euro/proiect.

**10. Indicatori de monitorizare**

Populația netă care beneficiază de servicii/infrastructuri îmbunătățite.

Numărul de comune sprijinite.